Toshkent shahar FVB poytaxtda kutilayotgan 4 kunlik kuchli shamol va yomg`irdan ogohlantirdi

21-24 may kuni Toshkentda kuchli shamol bo`lishi va yomg`ir yog`ishi kutilmoqda. Bu haqda Toshkent shahar favqulodda vaziyatlar boshqarmasi xabar berdi.  
"Sizdan ehtiyotkorlik choralariga rioya qilishingizni, daraxtlar va temirli qurilmalar tagiga avtomashinalaringizni qo`ymasligingizni so`raymiz", - deyiladi xabarda.
Qayd etilishicha, kuchli shamol va yog`ingarchilik natijasida favqulodda vaziyatlar vujudga kelganda 101, 1050 tezkor raqamlariga qo`ng`iroq qilish mumkin.